section_heading: Produkcija
paragraph_text: Cijeli album je snimljen u TTG Studiju, koji se nalazi u Hollywoodu, između 9. i 12. ožujka 1966. godine.<ref>"FZ chronology: 1965.–1969.: The Mothers of Invention" -. Information Is Not Knowledge, osvrt od 8. veljače 2007.g. Neke skladbe poput, "Motherly Love" i "I Ain't Got No Heart", bile su već ranije snimljene, prije Freak Outa!. Ove skladbe snimljene su negdje oko 1965. i nisu službeno objavljene do 2004. godine, kada se postumno pojavljuju nakon Zappine smrti, na albumu Joe's Corsage. Rana verzija skladbe "Any Way The Wind Blows", snimljena 1963. godine, pojavljuje se na drugom Zappinom postumnom izdanju The Lost Episodes iz 1996. godine. Skladba je napisana povodom Zappinog razvoda od prve supruge Kay Sherman. U zabilješkama od Freak Outa!, Zappa je pisao; "Da se kojim slučajem nisam rastao od Kay Sherman, ovaj komad trivijalne gluposti nikada ne bi bio evidentiran".